# Amager Centret

### Fra Wikipedia, den frie encyklopædi

Amager Centret er et indkøbscenter beliggende på Amager (bydelen Amagerbro i København) tæt ved øens hovedgade Amagerbrogade. Amager Centret er med sine 67 special- og dagligvareforretninger og spisesteder (pr. maj 2006) fordelt på i alt 16.000 m² et af byens største lokale bycentre. Amager Centret har 340 parkeringspladser fordelt på 7 P-dæk, hvor man kan parkere gratis i op til 3 timer. Tæt ved en af hovedindgangene standser Metroen på Amagerbro station.

Amager Centret åbnede dørene for de handlende den 14. oktober 1975, men blev ikke som mange andre danske indkøbscentre bygget som et indkøbscenter. Dele af Amager Centret husede oprindeligt den tidligere rebslagervirksomhed, Jacob Holm & Sønners bygninger mellem Reberbanegade, Brysselgade og Ålandsgade, som via ombygniger siden hen blev omdannet til det nuværende indkøbscenter.

## [redigér] Historie

I 1700-tallet lå landstedet Oliegreen på Amager Centrets område (grund nr. 25 i Sundby på 14 tdr. land). Den 4. februar 1812 blev stedet solgt af grosserer Skoustrup til storkøbmand, skibsreder og skibsbygger m.m. Jacob Holm fra Christianshavn, som ønskede at bruge stedet til industri. I 1812 startede Jacob Holm & Sønner et rebslageri i en træbygning på grunden, som igennem de næste 150 år blev yderligere udbygget og moderniseret. Hovedstammen af de bygninger, som i dag udgør Amager Centret blev således bygget kort før 2. Verdenskrig. I begyndelsen af 1970'erne gik det skidt for Jakob Holm & Sønner og i 1971 blev produktionen flyttet til Randers Rebslageri, som Jacob Holm & Sønner havde en andel i. Få år efter gik Kampsax og landsretssagfører Henrik Hoffmeyer sammen om planerne om et center i de forladte haller, som ifølge Københavns Kommune skulle indbefatte et bibliotek og et teater.

Meget er blevet ændret siden centrets åbning i 1975, men bygningerne som udgør centrets kerne i dag er dog blevet bevaret. I 1999 blev et nyt parkeringshus i 7 etager indviet. I august 2002 startedes ombygningen af Amager Scenen efter at have stået ubenyttet hen i nogle år for genåbne som en Hennes & Mauritz butik (H&M, Amager Centret 145 og 148) i december 2002 i den tidligere teatersal, som nu var i to etager. Den 1. oktober 2002 åbnede Amagerbro metrostation ved siden af centret.

## [redigér] Referencer

- AmagerBilleder.dk. Artikel om Amager Centret. Hentet 17. september 2006.
- AmagerBilleder.dk. Artikel om Jacob Holm. Hentet 17. september 2006.

### [redigér] Eksterne henvisninger

- Amager Centrets hjemmeside

Hentet fra "http://da.wikipedia.org../../../a/m/a/Amager_Centret_d741.html"

Kategorier: Amager | Indkøbscentre

##### Views

- Artikel
- Diskussion
- Nuværende version

##### Søg